
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๓  ธันวาคม  พ.ศ. ๒๕๕๗
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. 
ก.  ให้แปลคาถาดังต่อไปนี้  พร้อมทั้งจำแนกโดยบทสามัญว่ามีเท่าไร อะไรบ้าง? แสดงความหมายมาพอได้ใจความ
                                          สมฺมาสมฺพุทฺธมตุลํ           สสทฺธมฺมคณุตฺตมํ
                                          อภิวาทิย  ภาสิสฺสํ            อภิธมฺมตฺถสงฺคหํ
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

๒.
ก. จงแสดงธรรมชาติของ  จิต  เจตสิก  รูป  นิพพาน  ไม่ต้องอธิบาย  (แต่ต้องบอกบาลีโดยเฉพาะด้วย)
ข. จงแสดงวจนัตถะของ  จิต และ รูป พร้อมคำแปลมาดู 
๓.
ก.   ให้แสดงบาลีพร้อมทั้งคำแปลในมหากริยาจิตดวงที่ ๑  ถึงดวงที่ ๔  ตามลำดับ ?

ข.  ให้แสดงความหมายชื่อจิตดังต่อไปนี้  อโสภณจิต  รูปาวจรจิต  มหัคคตจิต
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย คืออะไรบ้าง ? แสดงมาพร้อมความหมาย ?

๕. เจตสิก  ๕๒  ดวงนั้น  เมื่อว่าโดยราสีมีเท่าใด ? คืออะไรบ้าง ? และในราสีหนึ่งๆ มีจำนวนเท่าใด  คืออะไรบ้าง ?

๖.
ก.  อกุศลเจตสิก  ๑๔  มีสัมปโยคนัยกี่นัย        คืออะไรบ้าง  ?

ข.  โสภณเจตสิก  ๒๕  มีสัมปโยคนัยกี่นัย       คืออะไรบ้าง  ?

๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

     โลภมูลจิตดวงที่ ๒  โทสมูลจิตดวงที่ ๒  มหากุศลจิตดวงที่ ๓  ปฐมฌานจิต ๓  ปฐมฌานจิต ๘ 
๘.
ก. รูป  ๒๘ นั้นเมื่อจัดเป็นประเภทใหญ่แล้วมีเท่าใด คืออะไรบ้างและ เมื่อจัดเป็นประเภทเล็กมีเท่าใด คืออะไรบ้าง ?

ข. ให้แสดงองค์ธรรมของรูปดังต่อไปนี้  
ปถวี  จักขุปสาท  รูปารมณ์  อิตถีภาวะ  หทยะ  ชีวิตะ  อาหาระ  ปริจเฉทะ  ลหุตา  อนิจจตา
๙. ให้บอกความหมายพร้อมองค์ธรรมของรูป ดังต่อไปนี้

ก. กัมมชรูป

ข. จิตตชรูป     

ค. จักขุทสกกลาป      
  
ง. ชีวิตนวกกลาป   
จ. กายวิญญัติลหุตาทิทวาทสกกลาป
๑๐. 
ก. คำว่า  นิพพาน  หมายความว่าอย่างไร ?  มีวจนัตถะแสดงว่าอย่างไร ?

       
ข. นิพพานเมื่อว่าโดยปริยายแห่งเหตุแล้วมีเท่าไร ?  คืออะไรบ้าง ?
----------------------------------------------
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๔ ธันวาคม  พ.ศ. ๒๕๕๗
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑.  
สรุปความว่า  ธรรมชาติของจิตนั้นมีอยู่กี่ประการ  คืออะไรบ้าง ?
ตอบ
สรุปความว่า  ธรรมชาติของจิตนั้นมี ๓ ประการคือ
     ๑.  มีการรับอารมณ์อยู่เสมอ
     ๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
     ๓.  ทำให้สิ่งที่มีชีวิตและไม่มีชีวิตวิจิตรพิสดาร


๒. จิตมีกี่ประเภท  คืออะไรบ้าง  พร้อมทั้งยกหลักฐานบาลีขึ้นแสดงด้วย ?

ตอบ
จิตมี  ๔  ประเภทคือ  กามาวจรจิต   รูปาวจรจิต   อรูปาวจรจิต   โลกุตตรจิต
ดังมีหลักฐานบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ
๓.
ก. วิตกเจตสิก  ประกอบได้ในจิตเท่าไร ? คืออะไรบ้าง ?

     
ข. วิจารเจตสิก ประกอบได้ในจิตเท่าไร ?  คืออะไรบ้าง ?

      
ค. ปีติเจตสิก  
ประกอบได้ในจิตเท่าไร ?  คืออะไรบาง ?

ตอบ  
ก. วิตกเจตสิก  ประกอบได้ในจิต  ๕๕  ดวงคือ  กามจิต  ๔๔ (เว้นทวิปัญจวิญญาณจิต  ๑๐ )  ปฐมฌานจิต ๑๑
          
ข.  วิจารเจตสิก   ประกอบได้ในจิต  ๖๖  ดวงคือ  กามจิต  ๔๔  (เว้นทวิปัญจวิญญาณจิต  ๑๐ )  ปฐมฌานจิต ๑๑  ทุติยฌานจิต ๑๑
           ค. ปีติเจตสิก  ประกอบได้ในจิต  ๕๑  ดวงคือ  กามโสมนัสสหคตจิต  ๑๘ ปฐมฌานจิต  ๑๑  ทุติยฌานจิต ๑๑  
ตติยฌานจิต  ๑๑
๔. ให้แสดงคาถารูปปรมัตถ์  พร้อมคำแปล


สมุทฺเทสา  วิภาคา  จ
สมุฏฺฐานา  กลาปโต


ปวตฺติกฺกมโตเจติ
ปญฺจธา  ตตฺถ  สงฺคโห
ตอบ
การแสดงสงเคราะห์รูปในปริจเฉทนี้  พระอนุรุทธาจารย์แสดงเป็น  ๕  นัยคือ


๑.  รูปสมุทเทสนัย
การแสดงรูปโดยสังเขป


๒.  รูปวิภาคนัย

การจำแนกรูปโดยพิสดาร


๓.  รูปสมุฏฐานนัย
การแสดงสมุฏฐานของรูป


๔.  รูปกลาปนัย

การแสดงรูปที่เกิดขึ้นเป็นหมวด ๆ


๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ
๕.
นิพพานเมื่อว่าโดยอาการแล้ว มีกี่อย่าง คืออะไรบ้าง  ให้แสดงความหมายของนิพพานนั้นโดยสังเขป
ตอบ
นิพพานมี ๓ อย่างคือ สุญญตนิพพาน  อนิมิตตนิพพาน  อัปปณิหิตนิพพาน
๑. สุญญตนิพพาน หมายความว่า ความเป็นอยู่ของนิพพานนั้น สูญสิ้นจากกิเลสและขันธ์ ๕ ไม่มีอะไรเหลืออยู่แล้ว
๒. อนิมิตตนิพพาน  หมายความว่า ความเป็นอยู่ของนิพพานนั้นไม่มีนิมิตเครื่องหมาย รูปร่าง สัณฐาน สีสันวรรณะ 
แต่อย่างใดเลย
๓. อัปปณิหิตนิพพาน หมายความว่า ความเป็นอยู่ของนิพพานนั้นไม่มีอารมณ์ที่น่าปรารถนาด้วยโลภะ และไม่มี
ตัณหาเป็นเครื่องต้องการอยู่ในนิพพานนั้น
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๓  ธันวาคม  พ.ศ. ๒๕๕๗
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. 
ก.  ให้แปลคาถาดังต่อไปนี้  พร้อมทั้งจำแนกโดยบทสามัญว่ามีเท่าไร  อะไรบ้าง  แสดงความหมายมา
พอได้ใจความ
                                          สมฺมาสมฺพุทฺธมตุลํ           สสทฺธมฺมคณุตฺตมํ
                                          อภิวาทิย  ภาสิสฺสํ            อภิธมฺมตฺถสงฺคหํ
ข.  สัทธรรมมีกี่อย่าง  คืออะไรบ้าง  ให้แสดงความหมายด้วย ?

ตอบ
ก.  แปลคาถาดังต่อไปนี้
     
ข้าพระพุทธเจ้า  (พระอนุรุทธาจารย์)  ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเองไม่มีผู้เปรียบปาน  พร้อมด้วยพระสัทธรรม  และคณะพระอริยสงฆ์เจ้าทั้งหลายซึ่งเป็นผู้อุดมแล้ว  จักแต่งคัมภีร์ที่มีนามว่า  “อภิธมฺมตฺถสงฺคห”  ต่อไป
            เมื่อจำแนกบทโดยสามัญแล้ว  มี  ๖  บท  ด้วยกันคือ
     
๑.  สมฺมาสมฺพุทฺธํ  หมายความว่า  ผู้ตรัสรู้เญยยธรรมทั้งปวงตามลำพังพระองค์เองอย่างถูกถ้วน  ได้แก่พระสัมมา  สัมพุทธะจำพวกเดียว  เป็นการปฏิเสธปัจเจกพุทธะ  สาวกพุทธะทั้งสอง
     
๒.  อตุลํ               หมายความว่า  หาผู้เปรียบปานมิได้
     
๓.  สสทฺธมฺมคณุตฺตมํ    “        “  
พร้อมด้วยพระสัทธรรมและคณะพระอริยสงฆ์เจ้าทั้งหลายซึ่ง
เป็นผู้อุดม
     ๔.  อภิวาทิย                   “         “    เป็นคำนอบน้อมแด่พระรัตนตรัย
     ๕.  ภาสิสฺสํ                     “         “    เป็นคำรับรองว่าจะแต่ง
     ๖.  อภิธมฺมตฺถสงฺคหํ       “         “    ตามที่ได้กล่าวคำรับรองไว้ว่าจะแต่งนั้นก็ได้แก่คัมภีร์อภิธัมมัตถ
สังคหปกรณ์นี้เอง
ข.  สัทธรรมมี  ๓  อย่าง  คือ
     
๑.  ปริยัติสัทธรรม   ได้แก่   พระบาลี  และอรรถกถา
     
๒.  ปฏิบัติสัทธรรม   ได้แก่   การรักษาศีล  การถือธุดงค์  การเจริญสมถกรรมฐาน  และวิปัสสนากรรมฐาน
     
๓.  ปฏิเวธสัทธรรม   ได้แก่   มรรค  ผล  นิพพาน  ฌาน  อภิญญา

๒.
ก. จงแสดงธรรมชาติของ  จิต  เจตสิก  รูป  นิพพาน  ไม่ต้องอธิบาย  (แต่ต้องบอกบาลีโดยเฉพาะด้วย)
ข. จงแสดงวจนัตถะของ  จิต และ รูป พร้อมคำแปลมาดู ฯ
ตอบ
ก. จิต
 เป็นธรรมชาติที่รู้อารมณ์ (อารมฺมณวิชานนลกฺขณํ) 

เจตสิก
 เป็นธรรมชาติอาศัยจิตเกิด (จิตฺตนิสฺสิตลกฺขณํ)
รูป
 เป็นธรรมชาติที่มีการผันแปลเปลี่ยนแปลงสลายไป(รุปฺปนลกฺขณํ)

นิพพาน
 เป็นธรรมชาติที่สงบจากรูปนามขันธ์ ๕  (สนฺติลกฺขณํ)
ข. 
วจนัตถะของจิต อารมฺมณํ  จินฺเตตีติ =  จิตฺตํ  ธรรมชาติใด
ย่อมรู้อารมณ์ คือได้รับอารมณ์อยู่เสมอ ฉะนั้น ธรรมชาตินั้นชื่อว่า จิต

วจนัตถะของคำว่ารูป  สีตุณฺหาทิวิโรธิปจฺจเยหิ  รุปฺปตีติ = รูปํ  

ธรรมชาติใด
ย่อมผันแปรเปลี่ยนแปลงสลายไปเพราะวิโรธิปัจจัยมีความเย็น ร้อน เป็นต้น  ฉะนั้นธรรมชาตินั้นชื่อว่า รูป
๓.
ก.   ให้แสดงบาลีพร้อมทั้งคำแปลในมหากริยาจิตดวงที่ ๑  ถึงดวงที่ ๔  ตามลำดับ ?

ข.  ให้แสดงความหมายชื่อจิตดังต่อไปนี้  อโสภณจิต  รูปาวจรจิต  มหัคคตจิต
ตอบ
ก.  แสดงบาลีและคำแปลในมหากริยาจิตดวงที่ ๑  ถึงดวงที่๔  ตามลำดับดังนี้
๑.  โสมนสฺสสหคตํ  ญาณสมฺปยุตฺตํ  อสงฺขาริกํ
      จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยปัญญา
๒.  โสมนสฺสสหคตํ   ญาณสมฺปยุตฺตํ  สสงฺขาริกํ
      จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยปัญญา
๓.  โสมนสฺสสหคตํ  ญาณวิปฺปยุตฺตํ  อสงฺขาริกํ
      จิตที่เกิดขึ้นโดยไม่มีการชักชวน  พร้อมด้วยความดีใจ  ไม่ประกอบด้วยปัญญา
๔.  โสมนสฺสสหคตํ  ญาณวิปฺปยุตฺตํ  สสงฺขาริกํ
      จิตที่เกิดขึ้น  โดยมีการชักชวน  พร้อมด้วยความดีใจ  ไม่ประกอบด้วยปัญญา
ข. อโสภณจิต  หมายความว่า  จิตที่นอกจากโสภณจิตที่เป็นจิตสวยงาม หรือเป็นจิตที่ไม่ได้เกิดพร้อมกันกับโสภณเจตสิก


      
รูปาวจรจิต  หมายความว่า  จิตทั้ง  ๑๕  ดวงนี้  ท่องเที่ยวเกิดอยู่ในภูมิอันเป็นที่เกิดแห่งวัตถุรูป  
และกิเลสรูปเป็นส่วนมาก     
 
       
มหัคคตจิต  หมายความว่า  จิตที่เข้าถึงความเป็นใหญ่  และประเสริฐ  
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย คืออะไรบ้าง ? แสดงมาพร้อมความหมาย ?

ตอบ
จำแนกจิต ๑๒๑ เป็นนัย ๆ  มีอยู่  ๙  นัย  คือ
๑.  ชาติเภทนัย
   การแยกประเภทของจิตโดยชาติ  มี  ๔  ชาติ  คือ  อกุศลชาติ,  กุศลชาติ,  วิปากชาติ, กริยาชาติ
๒.  ภูมิเภทนัย 
   การแยกประเภทของจิตโดยภูมิทั้ง  ๔  คือ  กามภูมิ,  รูปภูมิ,  อรูปภูมิ,  โลกุตตรภูมิ
๓.  โสภณเภทนัย   การแยกประเภทของจิตโดยอโสภณะ  และโสภณะ
๔.  โลกเภทนัย
    การแยกประเภทของจิตโดยโลกียะ  และโลกุตตระ
๕.  เหตุเภทนัย
    การแยกประเภทของจิตโดยอเหตุกะ  และสเหตุกะ
๖.  ฌานเภทนัย     การแยกประเภทของจิตโดยอฌาน  และฌาน
๗.  เวทนาเภทนัย   การแยกประเภทของจิตโดยเวทนา  ๕  คือ  สุขเวทนา,  ทุกขเวทนา,  โสมนัสเวทนา,  

      โทมนัสเวทนา,  อุเบกขาเวทนา
๘.  สัมปโยคเภทนัย การแยกประเภทของจิตโดยสัมปยุตต์  และวิปปยุตต์
๙.  สังขารเภทนัย    การแยกประเภทของจิตโดยอสังขาริก  และสสังขาริก
๕. เจตสิก ๕๒ ดวงนั้น เมื่อว่าโดยราสีมีเท่าใด ? คืออะไรบ้าง ? และในราสีหนึ่งๆ มีจำนวนเท่าใด  คืออะไรบ้าง ?

ตอบ  
เจตสิก  ๕๒  ดวงนั้น  เมื่อว่าโดยราสีมี ๓ ราสีคือ
๑. อัญญสมานราสีเจตสิก   ๒. อกุศลราสีเจตสิก  ๓. โสภณราสีเจตสิก 
อัญญสมานราสีเจตสิก  มี  ๑๓  ดวงคือ 
- สัพพจิตตสาธารณเจตสิก  ๗
- ปกิณณกเจตสิก  ๖
๒. อกุศลราสีเจตสิก  มี  ๑๔  ดวงคือ 
- โมจตุกเจตสิก ๔
- โลติกเจตสิก  ๓
- โทจตุกเจตสิก ๔
- ถีทุกเจตสิก   ๒ 
- วิจิกิจฉาเจตสิก ๑
๓. โสภณราสีเจตสิก มี  ๒๕  ดวงคือ
- โสภณสาธารณเจตสิก ๑๙
- วิรตีเจตสิก ๓
- อัปปมัญญาเจตสิก ๒
- ปัญญินทรีย์  ๑
๖.
ก.  อกุศลเจตสิก  ๑๔  มีสัมปโยคนัยกี่นัย        คืออะไรบ้าง  ?

ข.  โสภณเจตสิก  ๒๕  มีสัมปโยคนัยกี่นัย       คืออะไรบ้าง  ?

ตอบ
ก.  อกุศลเจตสิก  ๑๔  มีสัมปโยคนัย  ๕  นัยคือ
โมจตุกเจตสิก  ๔               
ที่ประกอบในอกุศลจิต  ๑๒  ทั้งหมด            
นับเป็น  ๑  นัย
โลภะ  ทิฏฐิ  มานะ ๓  ดวง   
ที่ประกอบในโลภมูลจิต ๘  ดวงเท่านั้น        
นับเป็น  ๑  นัย
โทจตุกเจตสิก ๔                  
ที่ประกอบในโทสมูลจิต ๒  ดวงเท่านั้น       
นับเป็น  ๑  นัย
ถีทุกเจตสิก ๒                      
ที่ประกอบในอกุศลสสังขาริกจิต ๕  ดวงเท่านั้น    
นับเป็น  ๑  นัย
วิจิกิจฉาเจตสิก                    
ที่ประกอบในวิจิกิจฉาสัมปยุตตจิต ๑  ดวงเท่านั้น  
นับเป็น  ๑  นัย
ข.  โสภณเจตสิก  ๒๕  มีสัมปโยคนัย  ๔  นัยคือ
โสภณสาธารณเจตสิก  ๑๙    
ที่ประกอบในโสภณจิต  ๕๙  หรือ  ๙๑  ดวง    
นับเป็น  ๑  นัย
วิรตีเจตสิก ๓                        
ที่ประกอบในจิต  ๑๖  หรือ  ๔๘  ดวง              
นับเป็น  ๑  นัย
อัปปมัญญาเจตสิก ๒              
ที่ประกอบในจิต  ๒๘  ดวง                            
นับเป็น  ๑  นัย
ปัญญาเจตสิก                        
ที่ประกอบในจิต  ๔๗  หรือ  ๗๙  ดวง            
นับเป็น  ๑  นัย
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่๒ โทสมูลจิตดวงที่๒ มหากุศลจิตดวงที่๓ ปฐมฌานจิต๓ ปฐมฌานจิต๘ 
ตอบ 
โลภมูลจิตดวงที่  ๒  มีเจตสิกประกอบได้  ๒๑  ดวงคือ อัญญสมานเจตสิก  ๑๓  โมจตุก  ๔  
โลภ ๑  ทิฏฐิ ๑  ถีทุก ๒
               โทสมูลจิตดวงที่  ๒  มีเจตสิกประกอบได้  ๒๒  ดวงคือ อัญญสมานเจตสิก ๑๒  (เว้นปีติ ๑ ) 
โมจตุก ๔  โทจตุก  ๔  ถีทุก ๒
                มหากุศลจิตดวงที่  ๓ มีเจตสิกประกอบได้  ๓๗ ดวงคือ อัญญสมานเจตสิก ๑๓ โสภณเจตสิก  ๒๔(เว้นปัญญา๑)
                ปฐมฌานจิต  ๓  มีเจตสิกประกอบได้  ๓๕  ดวงคือ อัญญสมานเจตสิก ๑๓   โสภณเจตสิก  ๒๒  (เว้นวิรตี ๓) 
ปฐมฌานจิต  ๘  มีเจตสิกประกอบได้  ๓๖  ดวงคือ อัญญสมานเจตสิก  ๑๓ โสภณเจตสิก ๒๓(เว้นอัปปมัญญา ๒)
๘.
ก. รูป  ๒๘ นั้นเมื่อจัดเป็นประเภทใหญ่แล้วมีเท่าใด คืออะไรบ้างและ เมื่อจัดเป็นประเภทเล็กมีเท่าใด คืออะไรบ้าง ?

ข. ให้แสดงองค์ธรรมของรูปดังต่อไปนี้  
ปถวี  จักขุปสาท  รูปารมณ์  อิตถีภาวะ  หทยะ  ชีวิตะ  อาหาระ  ปริจเฉทะ  ลหุตา  อนิจจตา
ตอบ
ก.  รูป  ๒๘ นั้น เมื่อจัดเป็นประเภทใหญ่แล้ว  มี ๒ คือ นิปผันนรูป ๑๘ และ  อนิปผันนรูป ๑๐  
เมื่อจัดเป็นประเภทเล็กแล้ว มี ๑๑ คือ
มหาภูตรูป ๔   ปสาทรูป ๕   วิสยรูป๗  หรือ ๔   ภาวรูป ๒   หทยรูป ๑   ชีวิตรูป ๑     อาหารรูป ๑   ปริจเฉทรูป ๑   วิญญัติรูป ๒   วิการรูป ๕ หรือ ๓   ลักขณรูป ๔
ข. แสดงองค์ธรรมของรูปดังต่อไปนี้
ปถวี            ได้แก่   รูปแข็ง  และอ่อน
จักขุปสาท   ได้แก่   ความใสที่สามารถรับรูปารมณ์ได้
รูปารมณ์     ได้แก่   สีต่าง ๆ
อิตถีภาวะ    ได้แก่   รูปที่เป็นเหตุแห่งความเป็นหญิง
หทยะ          ได้แก่   รูปที่เกิดอยู่ในหัวใจ  และเป็นที่อาศัยเกิดของจิตเจตสิกทั้งหลาย
ชีวิตะ          ได้แก่   รูปที่รักษากัมมชรูปทั้งหลาย
อาหาระ       ได้แก่   รูปที่นำให้อาหารชรูปเกิด
ปริจเฉทะ     ได้แก่   อากาสรูปที่คั่นระหว่างรูปกลาปต่อรูปกลาป
ลหุตา          ได้แก่   ความเบาของนิปผันนรูป
อนิจจตา      ได้แก่   ความดับของนิปผันนรูป
๙. ให้บอกความหมายพร้อมองค์ธรรมของรูป ดังต่อไปนี้

ก. กัมมชรูป

ข. จิตตชรูป     
ค. จักขุทสกกลาป      
  
ง. ชีวิตนวกกลาป   
จ. กายวิญญัติลหุตาทิทวาทสกกลาป
ตอบ
ก. กัมมชรูป  หมายความว่า รูปที่เกิดจากกรรมมี ๑๘  องค์ธรรมได้แก่ปสาทรูป ๕ ภาวรูป ๒ หทยรูป ๑ 
ชีวิตรูป ๑  อวินิพโภครูป ๘ ปริจเฉทรูป ๑
            ข. จิตตชรูป  หมายความว่า  รูปที่เกิดจากจิตมี ๑๕  องค์ธรรมได้แก่วิญญัติรูป ๒   สัททารมรมณ์ ๑  
วิการรูป ๓ อวินิพโภครูป ๘  ปริจเฉทรูป ๑
            ค. จักขุทสกกลาป  หมายถึง กลาปที่มีจำนวนรูป ๑๐ มีจักขุปสาทเป็นประธาน องค์ธรรม ได้แก่ 
อวินิพโภครูป  ๘  ชีวิตรูป ๑  จักขุปสาท ๑
            ง. ชีวิตนวกกลาป  หมายถึง กลาปที่มีจำนวนรูป ๙  มีชีวิตรูปเป็นประธานองค์ธรรมได้แก่  
อวินิพโภครูป ๘ ชีวิตรูป ๑

          
จ. กายวิญญัติลหุตาทิทวาทสกกลาป  หมายถึง  กลาปที่มีจำนวนรูป ๑๒ องค์ธรรม  ได้แก่  อวินิพโภครูป ๘ 
กายวิญญัติ ๑  วิการรูป ๓
๑๐. 
ก. คำว่า  นิพพาน  หมายความว่าอย่างไร ?  มีวจนัตถแสดงว่าอย่างไร ?

       
ข. นิพพานเมื่อว่าโดยปริยายแห่งเหตุแล้วมีเท่าไร ?  คืออะไรบ้าง ?

ตอบ 
ก. คำว่า  นิพพาน  หมายความว่า  เป็นธรรมชาติที่สงบจากรูปนามขันธ์ ๕  ดังมีวจนัตถะแสดงว่า  วานโต   นิกฺขนฺตนฺติ  =  นิพฺพานํ  ธรรมชาติใดย่อมพ้นจากเครื่องเกี่ยวโยง  คือ ตัณหา  ฉะนั้นธรรมชาตินั้นชื่อว่า  นิพพาน
          
ข. นิพพาน  เมื่อว่าโดยปริยายแห่งเหตุแล้วมี  ๒  คือ
๑. สอุปาทิเสสนิพพาน  หมายความว่า  นิพพานที่เป็นไปกับขันธ์  ๕  คือ วิบากและกัมมชรูปที่เหลือจากกิเลสทั้งหลาย  ได้แก่นิพพานของพระอรหันต์ที่ยังมีชีวิตอยู่
๒. อนุปาทิเสสนิพพาน  หมายความว่า  นิพพานที่ไม่มีขันธ์ ๕ คือวิบากและกัมมชรูปที่เหลืออยู่  ได้แก่นิพพานของพระอรหันต์ที่ปรินิพพานแล้ว
----------------------------------------------

